**Læsetips fra læsekreds til læsekreds 2015**

[**Barker, Pat**](search:ccl=lfo%3DBARKER%20PAT@): Regeneration. 327 sider  
Krigens meningsløshed og gru opleves gennem den psykiatriske behandling, som den engelske digter Siegfried Sassoon (1886-1967) gennemgår på et krigshospital under 1. verdenskrig og gennem samtaler med de andre indlagte og lægerne

[**Barnes, Julian**](search:ccl=lfo%3DBARNES%20JULIAN@): Når noget slutter. - 167 sider  
Den midaldrende Tony arver en dagbog, som blev skrevet for 40 år siden af vennen Adrian, der begik selvmord. Mens Tony venter på at modtage arven, hvirvles hans tanker ind i fortiden, og kendsgerningerne, som han måske slet ikke husker så præcist, begynder at rumstere

[**Chatwin, Bruce**](search:ccl=lfo%3DCHATWIN%20BRUCE@): Det sorte bjerg. - 255 sider   
Et par sære tvillingebrødre lever en stille og arbejdsom tilværelse på et husmandssted på grænsen mellem England og Wales og lader begivenhederne ude i den store verden gå upåagtet hen   
  
[**Einar Már Guðmundsson**](search:ccl=lfo%3DEINAR%20MAR%20GUDMUNDSSON@): Universets engle. 221 sider  
Psykologisk skildring af en skizofren ung mands ensomme tilværelse, hans lammende familietraumer, de få møder med lykken og hele hans oplevelse af virkeligheden som splintret og vanvittig   
  
[**Gejl, Trisse**](search:ccl=lfo%3DGEJL%20TRISSE@): Patriarken. - 411 sider  
Den dominerende anmelderfar, den følelsesladede forfatterdatter og den velmenende svigerdatter fortæller skiftevis deres families historie. Det handler om en tilsyneladende velfungerende familie, der går i stykker efter morens alt for tidlige død

[**Genova, Lisa**](search:ccl=lfo%3DGENOVA%20LISA@): Stadig Alice. - 318 sider  
Alice er professor ved Harvard og får som 50-årig konstateret Alzheimers sygdom. Vi følger, også fra Alice's synsvinkel, omverdenens reaktion og hendes egen angst og tiltagende mentale opløsning. Alice's sygdom får dog også familien til at samles i kærlighed om hende   
  
[**Hallgrímur Helgason**](search:ccl=lfo%3DHALLGRIMUR%20HELGASON@): Kvinden ved 1000°. - 465 sider  
Islandske Herbjörg på 80 år bor i en ombygget garage med KOL, daglig hjemmehjælp, internet og en gammel håndgranat. Nu gider hun ikke mere og har bestilt tid på krematoriet. I glimt fortæller hun sin livshistorie, som har ført hende vidt omkring i verdenshistorien  
  
**Hansen, Erik Fosnes:**  Løvekvinden. - 382 sider  
I 1912 fødes i en norsk flække et barn, der er behåret over hele kroppen. Moderen dør under fødslen og faderen, der er en regelret stationsforstander, skammer sig over barnet og holder hende i isolation, hvor hun udvikler ekstraordinære evner og en livlig fantasi

[**Harman, Patricia**](search:ccl=lfo%3DHARMAN%20PATRICIA@): Jordemoderen fra Hope River. - 366 sider  
Den unge jordemoder Patience lever et nøjsomt og arbejdsomt liv i USA i starten af 1930'erne og hjælper mange børn til verden både hos rige og fattig

[**Helle, Helle**](search:ccl=lfo%3DHELLE%20HELLE@): Hvis det er. - 143 sider  
To løbere render ind i hinanden i en stor jysk skov. De er faret vild og kommer til at tilbringe to dage sammen i den vilde danske natur   
  
[**Helle, Helle**](search:ccl=lfo%3DHELLE%20HELLE@): Ned til hundene. - 157 sider  
Fortælleren har forladt sin mand og møder tilfældigt Putte og John, som hun nærmest flytter ind hos. Alt virker tilsyneladende harmonisk, men alligevel mærkes en udefinerbar smerte under idyllen og hjælpsomheden

[**Hornby, Simonetta Agnello**](search:ccl=lfo%3DHORNBY%20SIMONETTA%20AGNELLO@): Mandelplukkersken. - 259 sider  
På et lille siciliansk gods dør den dominerende husholderske Manne og efterlader sig mange spørgsmål: hvilke hemmeligheder gav hende magt, hvor stor formue efterlod hun sig - og hvad med mafiaforbindelsen?   
  
**J**[**ón Kalman Stefánsson**](search:ccl=lfo%3DJON%20KALMAN%20STEFANSSON@): Himmerige og helvede ; Englenes sorg ; Menneskets hjerte  
En poetisk skæbnefortælling om naturens kræfter og livets store spørgsmål. Historien foregår for hundrede år siden på vestkysten af Island på en isoleret fiskeplads inde i en lille fjord omgivet af høje fjelde.

[**Knausgård, Karl Ove**](search:ccl=lfo%3DKNAUSG%C5RD%20KARL%20OVE@): Min kamp. - 6 bind  
Emne: [far-søn forholdet](search:ccl=lem%3DFAR%20S%D8N%20FORHOLDET@) \* [døden](search:ccl=lem%3DD%D8DEN@) \* [alkoholmisbrug](search:ccl=lem%3DALKOHOLMISBRUG@) \* [forfattere](search:ccl=lem%3DFORFATTERE@) \* [familien](search:ccl=lem%3DFAMILIEN@) \* [parforhold](search:ccl=lem%3DPARFORHOLD@) \* [forældre](search:ccl=lem%3DFOR%C6LDRE@) \* [børn](search:ccl=lem%3DB%D8RN@) \* [barndom](search:ccl=lem%3DBARNDOM@) \* [identitet](search:ccl=lem%3DIDENTITET@) \* [barndomserindringer](search:ccl=lem%3DBARNDOMSERINDRINGER@) \* [erindringer](search:ccl=lem%3DERINDRINGER@) \* [1980-1989](search:ccl=lem%3D1980%201989@) \* [1990-1999](search:ccl=lem%3D1990%201999@) \* [2000-2009](search:ccl=lem%3D2000%202009@) \* [Norge](search:ccl=lem%3DNORGE@) \* [Sverige](search:ccl=lem%3DSVERIGE@)

[**Kristín Marja Baldursdóttir**](search:ccl=lfo%3DKRISTIN%20MARJA%20BALDURSDOTTIR@): Fra hus til hus. - 305 sider  
Den arbejdsløse Kolfinna er efter bruddet med sin kæreste flyttet hjem til sin mor. For at skaffe penge begynder hun at gøre rent hos fire mennesker, som på hver deres måde får stor indflydelse på hende og hendes liv

[**Leine, Kim**](search:ccl=lfo%3DLEINE%20KIM@): Profeterne i Evighedsfjorden. - 525 sider  
Den unge norsk-danske præst Morten Falck rejser i 1787 til Sukkertoppen i Grønland for at missionere. Mange voldsomme oplevelser venter ham, og efterhånden geråder han i tvivl om sig selv og sit virke   
  
[**Liksom, Rosa**](search:ccl=lfo%3DLIKSOM%20ROSA@): Kupé nr. 6. - 205 sider  
En ung, finsk kvinde og en midaldrende russer kører i samme kupé med tog gennem det iskolde Sovjet i midten af 1980'erne. Den lange rejse fører dem gennem mange fortællinger og et land på sammenbruddets rand

[**Lundberg, Ulla-Lena**](search:ccl=lfo%3DLUNDBERG%20ULLA%20LENA@): Is. - 370 sider  
En ung præst og hans lille familie kommer i 1946 til den yderste skærgård i Ålandsøerne, hvor han har fået embede. De lever i ægteskabelige lykke, men så brister isen, og alt er pludselig ulykke   
  
[**McCleen, Grace**](search:ccl=lfo%3DMACCLEEN%20GRACE@): Det herlige land. - 295 sider  
10-årige Judith er som sin far stærkt troende. I skolen bliver hun mobbet og flygter hjemme ind i sin egen drømmeverden. Pludselig kan Judith udrette mirakler, og de to verdener bliver med fatale konsekvenser blandet sammen

[**Mondrup, Iben**](search:ccl=lfo%3DMONDRUP%20IBEN@): Godhavn. - 263 sider  
Tre danske søskende vokser op i Grønland i 1970'erne. Venskaber og naturen betyder meget for dem, og efterhånden også det andet køn   
  
[**Nors, Dorthe**](search:ccl=lfo%3DNORS%20DORTHE@): Kantslag : noveller. - 147 sider  
15 grumme og satiriske noveller der med udgangspunkt i en velkendt hverdag skildrer mennesker på kanten og skårede eksistenser   
  
[**Oksanen, Sofi**](search:ccl=lfo%3DOKSANEN%20SOFI@): Renselse. - 359 sider  
Den gamle estiske bondekone, Aliide finder det unge traffickingoffer, Zara, livløs på sin gårdsplads. Forbindelserne mellem de to kvinder afdækkes langsomt, og en tragisk familiehistorie tilbage fra Sovjettiden om at miste sin frihed og sin krop, åbenbares

[**Petterson, Per**](search:ccl=lfo%3DPETTERSON%20PER@): Jeg nægter. - 287 sider  
Tommy bliver banket sønder og sammen af sin far og er bedste venner med Jim. Venskabet glider ud, og deres liv går i hver sin retning. 35 år senere mødes de tilfældigt igen

[**Petterson, Per**](search:ccl=lfo%3DPETTERSON%20PER@): Ud og stjæle heste. - 260 sider  
I en øde sæterhytte sidder den gamle mand Trond og tænker på den fjerne fortid, i sommeren 1948, hvor han og faderen befandt sig samme sted, i en idyllisk sommer, som fik en brat afslutning   
  
[**Plambeck, Dy**](search:ccl=lfo%3DPLAMBECK%20DY@): Gudfar. - 170 sider  
Med nedslag i et motorcykeltræf i 1976, banecykling i 1953 samt provinsen og bz-miljøet i 2007 fortælles om Uffes liv og dannelse fra opvæksten og frem til han er 53-årig murer, exbiker og gudfar  
  
[**Saramago, José**](search:ccl=lfo%3DSARAMAGO%20JOSE@): En fortælling om blindhed. - 289 sider  
Pludselig en dag bliver en mand blind, og snart efter alle han har haft berøring med. Samfundets og menneskenes håndtering af "problemet" bliver en besk og vittig fabel om civilisationens tynde fernis

**Thompson, Anne**: Din hengivne : et ægteskabsdrama om Mette og Paul Gauguin. - 444 sider  
Paul og Mette Gauguins veje skilles da Paul i 1885 vælger at rejse til Paris for at forfølge sine kunstneriske ambitioner og efterlader kone og fem børn i København. Et stærkt portræt af en selvstændig og utraditionel kvindes udfordring; kærligheden til en kompromisløs kunstner   
  
[**Thorup, Kirsten**](search:ccl=lfo%3DTHORUP%20KIRSTEN@): Tilfældets gud. - 314 sider  
Ana er velhavende dansk karrierekvinde, som går ned med stress. Hun forsøger at finde en mening med sit eget liv ved at sponsere en uddannelse for en ung gambiansk kvinde, men projektet går helt galt

[**Uthaug, Maren**](search:ccl=lfo%3DUTHAUG%20MAREN@): Og sådan blev det. - 205 sider  
En ung pige tvinges væk fra sin samiske verden og skal nu vokse op i Sønderjylland. Hele livet føler hun sig fremmedgjort og tager derfor som voksen tilbage til barndommens land for at finde familie   
  
[**Williams, John**:](search:ccl=lfo%3DWILLIAMS%20JOHN%20%20F%20%201922%20@) Stoner. - 302 sider  
Husmandssønnen William Stoner fra Missouri, USA, bliver i 1910 sendt på landbrugsskole men vælger litteraturens verden, bliver universitetslærer, og vender ikke senere tilbage til forældrenes gård

**Et par andre idéer fra læsekredsene**

En læsekreds havde med stor glæde afprøvet konceptet. Læs bogen – se filmen

En læsekreds, med 30 år på bagen, havde genlæst deres første roman ”Vandslottet” af Per Wästberg

En læsekreds havde haft besøg af en forfatter